Oppløsning (roman)

Oppløsning (engelsk originaltittel Dissolution) er en historisk kriminalroman skrevet av den britiske forfatteren C.J. Sansom. Romanen ble utgitt på engelsk i 2003, og kom i norsk oversettelse ved Knut Johansen i 2009Om boken på forlagets nettsider , besøkt 4. juni 2013.. Oppløsning er Sansoms første roman, og den første med den pukkelryggede advokaten Matthew Shardlake i hovedrollen. 

Bakgrunn
Handlingen utspilles i 1500-tallets England mens klostervesenet oppløses. Advokat Shardlake har fått i oppdrag å finne den som drepte en av rikskansler Thomas Cromwells representanter i klosteret i Scarnsea på kysten av Sør-England.

BBC Radio 4 lot boken omarbeide til hørespill i 2012Dissolution dramatised by BBC Radio 4, besøkt 4. juni 2013., og har bestilt en filmatisering av den med skuespilleren Kenneth Branagh i rollen som Matthew ShardlakeC.J. Sansom: Biography, BookBrowse, besøkt 4. juni 2013..

Mottagelse
Den engelskspråklige utgaven ble godt mottatt av kritikere, andre kriminalforfattere og publikum, selv om språket og detaljrikdommen ble noe kritisert.På Waybackmachine.org: Book Review: Dark Fire - Blogcritics Magazines omtale av Dark Fire som også omtaler Dissolution, besøkt 4. juni 2013. «Det er bemerkelsesverdig... omgivelsene, stemmene, ja til og med lukten av denne turbulente tiden strømmer ut fra sidene» – P. D. James«Dissolution» - kritisk ros på nettsiden Reading Group Guides, besøkt 4. juni 2013.; mens skribenten i det amerikanske tidsskriftet Library Journal er mer kritisk, og sier: «Romanen er nådeløst mørk i tonen, leseren tvinges til å vandre sammen med Shardlake og de andre figurene som generelt sett er vanskelige å like. Selv om det rent overfladisk er mulig å sammenligne romanen med Iain Pears' og Umberto Ecos bøker er de av et større kaliber enn Sansom»Freelists.org innlegg om Dissolution, besøkt 4. juni 2013.

I Norge ble boken rost blant annet av NRKs kritiker Marta Norheim, som blant annet sa at «C.J. Sansom har skrive krim for dei som ikkje er spesielt glade i krim, men som gjerne les gode og spennande historier, og som ser det som eit reint pluss at historiene er plassert i miljø der forfattaren har gjort seg godt kjent før han gjekk i gang med skrivinga.»Norheim, Marta: «Oppløsning», publisert 20. juni 2008, besøkt 4. juni 2013. 

Dagbladets Kurt Hanssen var litt mer kritisk: «De som automatisk tenker Umberto Eco når de ser en spenningsroman fra et kloster, så er det for så vidt ikke så dumt, bortsett fra at Sansom ikke er helt av samme klasse som Eco som forfatter. Sagt på en annen måte betyr det at Sansoms roman er mindre komplisert å lese enn «Rosens navn».», og fortsetter «Som kriminalroman er «Oppløsning» finurlig bygd opp, og avslutningen byr på mer enn én overraskelse for leseren. Dessuten byr romanen i sin helhet på mange detaljer, som fargelegger og bringer til live en svært dramatisk og dyster periode i engelsk historie».Hanssen, Kurt: «Drap i klosteret – Intriger og begjær bak klostermurene.», publisert 28. juni 2008, besøkt 4. juni 2013

Priser
Oppløsning ble nominert til Crime Writers' Associations pris John Creasey Memorial Dagger, for årets beste kriminalroman på engelsk av en tidligere upublisert forfatter. Boken ble det samme året også nominert til en annen CWA-pris, Ellis Peters Historical DaggerCWA Dagger Awards , besøkt 4. juni 2013.

Romanen ble i 2003 tildelt den svenske Flintyxan av tidsskriftet Jury som årets beste historiske kriminalromanSydsvenskan.se, Hammarqvist, Anders: Deckarpriser på Bokmässan, publisert 23. september 2006, besøkt 4. juni 2013.

 Utgivelseshistorikk 
2003, april, USA, Viking Books, ISBN 978-0-670-03203-7, innbundet;
2003, juni, UK, Macmillan, ISBN 978-1-4050-0542-5, innbundet;
2004, april, UK, Penguin Books, ISBN 978-0-14-200430-2, paperback;
2004, august, UK, Pan, ISBN 978-0-330-41196-7, paperback;
2007, august, UK, Macmillan Digital Audio, ISBN 978-0-230-52911-3, lydbok;
2008, Norge, Forlaget Press, ISBN 9788275472913, innbundet;
2009, Norge, Forlaget Press, ISBN 9788275473538, paperback.

 Referanser 

Oppløsning
Kategori:Bøker fra 2003